**Tekaško društvo Bovec**

**IZJAVA O VARSTVU OSEBNIH PODATKOV**

1. V Tekaškem društvu Bovec, Žaga 73, 5224 Srpenica, kot upravljavcu in obdelovalcu osebnih podatkov, spoštujemo vašo zasebnost in vam zagotavljamo, da bomo vaše osebne podatke uporabili izključno za namene in v obsegu, kot je to nujno potrebno oziroma za določene namene na podlagi vašega soglasja.
2. Pooblaščena oseba Tekaškega društva Bovec, kot upravljavca in obdelovalca osebnih podatkov, je predsednik društva.
3. Pooblaščena oseba za varstvo osebnih podatkov Tekaškega društva Bovec je tajnik društva.
4. Tekaško društvo Bovec zbira naslednje osebne podatke posameznika – člana/-ice društva: ime in priimek, datum rojstva, naslov, elektronsko pošto in telefon člana, v primeru otroka pa še ime in priimek starša oz. zakonitega zastopnika, elektronsko pošto in telefon starša oz. zakonitega zastopnika.
5. Tekaško društvo Bovec zbira in obdeluje osebne podatke članov društva za namene delovanja društva, kot to izhaja iz temeljnega ali drugih aktov Tekaškega društva Bovec (statutarne obveznosti in obveznosti, povezane z članstvom v društvu) in je taka obdelava osebnih podatkov v interesu društva in članov. To je predvsem vsestranska vzgoja članov društva, ki pomeni sistematično, metodično, in pravilno vzgojno dejavnost od otroške dobe naprej. Usmerjena je k vsestranskemu oblikovanju človekove celovite osebnosti. Vsestransko vzgojo društvo uresničuje z vadbo po sekcijah poleg tega pa tudi s športnimi akcijami, nastopi, tekmami, izleti, in drugimi prireditvami, kar vključuje tudi redno obveščanje.
6. Za druge namene zbiranja in obdelave osebnih podatkov članov pa bo društvo zbiralo in obdelavo osebne podatke na podlagi soglasja za fotografiranje in snemanje izvajanje društvenih aktivnosti, ki so opredeljene v Statutu Tekaškega društva Bovec, vključno s tekmovanji, za namene predstavljanja aktivnosti in društva ter da nastale fotografije, video- in zvočne posnetke objavlja na spletni strani Tekaškega društva Bovec, v društvenih prostorih, v društvenih publikacijah in na društvenih profilih na socialnih omrežij. To soglasje posameznik podaja za sebe, v primeru otroka pa to soglasje podaja eden od staršev oz. zakoniti zastopnik;

V primeru otroka privolitev za vpis v društvo opredeljuje temeljni društveni akt, zbiranje in obdelava osebnih podatkov otroka za druge namene pa se izvaja le na podlagi soglasja, ki ga podpišeta eden od staršev ali zakoniti zastopnik.

1. V primeru, da posameznik ne poda soglasja za zbiranje in obdelavo osebnih podatkov za druge namene (enega ali več ali vse), navedenih v soglasju, to zanj nima nobenih posledic pri koriščenju oz. izpolnjevanju statutarnih obveznosti članstva in izvajanja društvenih aktivnosti.
2. Tekaško društvo Bovec ne bo posredovalo osebnih podatkov tretjim osebam, razen v primerih in za namene, opredeljene v teh pravilih.
3. Vaše osebne podatke bomo hranili do preklica članstva.
4. Vaše pravice kot posameznika v primeru danega soglasja so opredeljene z veljavno zakonodajo. Soglasje lahko kadarkoli prekličete, zahtevate vpogled, popravek, omejitev obdelave, izbris ali prenos vaših osebnih podatkov ali podate ugovor, in sicer tako, da nas o tem obvestite pisno po pošti na naslov Tekaško društvo Bovec, Žaga 73, 5224 Srpenica ali preko elektronske pošte tekaskodrustvo.bovec@gmail.com. Za več informacij in dodatna pojasnila vam je na voljo tudi pooblaščena oseba na varstvo osebnih podatkov, tajnik društva.
5. V primeru kršitev varstva osebnih podatkov bo Tekaško društvo Bovec nemudoma izvedlo vse notranje in zunanje ukrepe (tehnične, organizacijske) za zaščito pravic in interesov posameznika, vsakega od prizadetih bo o tem obvestil, prav tako bo s tem seznanil pristojni nadzorni organ v Republiki Sloveniji.

 **Tekaško društvo Bovec**